



364 C. PLINII HIST. NAT. LIB. XV. 



Strutheis autem cotonea insita suum genus fecere Mul- 

 vianum : quae sola ex his vel cruda manduntur. Omnia 

 jam etvirorum salutatoriis cubilibus inclusa, simulacris 

 noctium consciis imposita. Sunt praeterea parva silves- 

 tria , a strutheis odoratissima , in sepibus nascentia. 



Persicorum gnera vi. 



XL Mala appellamus , quamquam diversi generis , 

 Persica,et granata, quae in Punicis arboribus novem ge- 

 nerum dicta sunt. His acinus sub cortice intus : illis 

 lignum in corpore. Nec non et quaedam e piris libralia 

 appellata , amplitudinem sibi ponderis nomine asserunt. 



12. Sed Persicorum palma duracinis. Nationum ha- 

 bent cognomen Gallica , et Asiatica. Post autumnum ma- 

 turescunt , aestate praecocia, intra xxx annos reperta, et 

 primo denariis singula venumdata. Supernatia e Sabinis 

 veniunt, popularia undique. Pomum innocuum expeti- 

 tur aegris: pretiumque jam singulis triceni nummi fuere, 

 nullius majore : quod miremur, quia non aliud fugacius. 

 Longissima namque decerpto bidui mora est: cogitque 

 se venumdari. 



